

ALŪKSNES NOVADA PAŠVALDĪBA

**LICENCĒŠANAS KOMISIJA**

Dārza iela 11, Alūksne, Alūksnes novads, LV – 4301, tālrunis: 64381496, e-pasts: dome@aluksne.lv

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Alūksnē

SĒDES PROTOKOLS

2025.gada 28.februārī Nr.9

Sēde sākta pulksten 11.00 sēde slēgta pulksten 12.30

Sēdes norises vieta: Dārza iela 11, Alūksnē, Alūksnes VPVKAC 1.stāvā

Sēdi vada: komisijas priekšsēdētāja Māra KOVAĻENKO

Sēdi protokolē: komisijas locekle Everita BALANDE

Sēdē piedalās Licencēšanas komisijas locekļi: Māra KOVAĻENKO, Everita BALANDE, Sanita BĒRZIŅA, Sanita RIBAKA

M.KOVAĻENKO atklāj komisijas sēdi un informē, ka ir viens papildu darba kārtības punkts, kuru ierosina iekļaut darba kārtībā. Aicina par to balsot.

Atklāti balsojot : “par” 4; “pret” nav; “atturas” nav,

LICENCĒŠANAS KOMISIJA NOLEMJ:

Iekļaut darba kārtībā vienu papildu darba kārtības punktu.

PRECIZĒTĀ DARBA KĀRTĪBA:

1. Par pašvaldības nodevām par tirdzniecības veikšanu.

2. SIA “PĒTERSĪLIS” iesnieguma izskatīšana.

**1. Par pašvaldības nodevām par tirdzniecības veikšanu**

M.KOVAĻENKO informē, ka Alūksnes novada pašvaldības 28.11.2024. saistošajos noteikumos Nr.36/2024 “Par Alūksnes novada pašvaldības nodevām”, kas stājās spēkā 01.01.2025. vairs nav paredzēti atvieglojumi pašvaldības nodevās par tirdzniecību, kas bija iepriekš pieņemtajos 27.09.2018. saistošajos noteikumos Nr.13/2018 “Par Alūksnes novada pašvaldības nodevām”, kas noteica papildu atbrīvojumus:

- tirdzniecības dalībniekiem, kuru saimnieciskā darbība reģistrēta Alūksnes novada teritorijā;

- novadā deklarētajām personām, kam nav jāreģistrē saimnieciskā darbība;

- tirdzniecības dalībniekam, par tirdzniecību pasākumā, kuru tas sponsorē vai organizē sadarbībā ar pašvaldību;

- ja tirdzniecība notiek uz tirdzniecības dalībnieka īpašumā, valdījumā vai lietojumā esošās zemes;

- koeficients 0,5, ja attiecīgais pakalpojums tiek sniegts Alūksnes novada pagastu teritorijā;

- pakalpojuma sniedzējiem, kas ieguvuši pakalpojuma sniegšanas tiesības Alūksnes novada pašvaldības izsludināta publiska iepirkuma vai izsoles rezultātā.

Paskaidro, ka ir bijusi saruna ar centrālās administrācijas juridiskās nodaļas vadītāju A.EGLI par iespējamo atlaižu no pašvaldības nodevām piemērošanu dažādām kategorijām. A.EGLE paskaidro, ka atlaides bija iestrādātas, bet saistošo noteikumu apstiprināšanas procesā bija norādījumi no Konkurences padomes par brīvas un godīgas konkurences ievērošanu, norādot, ka prasības nevar būt nepamatoti konkurences ierobežojušas. Konkurences padomes ieskatā, šādu atvieglojumu piešķiršana, kas nostāda novadā reģistrētos vai darbojošos uzņēmums labvēlīgākā situācijā nekā pārējos komersantus, jo uzņēmumi no citiem reģioniem tiek diskriminēti. Informē, ka A.EGLE ieteikusi Licencēšanas komisijai vēlreiz pārskatīt un izvērtēt pašvaldības nodevu piemērošanas apmēru. Paskaidro, ka ir iepazinusies ar 7 novadu (Cēsu, Valkas, Gulbenes, Smiltenes, Balvu, Kuldīgas, Talsu) pašvaldības nodevām par tirdzniecību, diemžēl konstatē, ka visās šajās pašvaldībās ir noteikti atvieglojumi vietējiem tirdzniecības veicējiem. Ierosina komisijas locekļiem izteikt savas domas par priekšlikumu iesniegšanu Juridiskajai nodaļai grozījumu izstrādāšanai.

*Notiek diskusija.*

Komisijas locekļi vienojas iesniegt šādus priekšlikumus atvieglojumu piešķiršanai pašvaldības nodevās par tirdzniecības veikšanu:

12.1. No nodevas par ielu tirdzniecību tiek atbrīvotas šādas personas:

12.1.1. Alūksnes novadā dzīvesvietu deklarējuši pensionāri;

12.1.2. Alūksnes novadā dzīvesvietu deklarējušas personas, kurām piešķirts trūcīgās/maznodrošinātās personas statuss vai kuras ir no mājsaimniecības ar trūcīgās vai maznodrošinātas mājsaimniecības statusu;

12.1.3. Alūksnes novadā dzīvesvietu deklarējušas personas ar I vai II, vai III grupas invaliditāti un personas (ģimene), kura audzina bērnu ar invaliditāti;

12.1.4. Alūksnes novadā dzīvesvietu deklarējušas personas, kurām atbilstoši nodokļu jomu reglamentējošiem normatīviem aktiem nav jāreģistrē saimnieciskā darbība;

12.1.5. Pašvaldības vai Pašvaldības iestāžu organizēto publisko pasākumu sadarbības partneri;

12.1.6. personas, kurām ar pašvaldību noslēgti zemes nomas līgumi par stacionāras vai īslaicīgas tirdzniecības vietas izvietošanu;

12.17. personas, ja tirdzniecība notiek uz šo personu īpašumā, valdījumā vai lietojumā esošās zemes, izņemot, ja tirdzniecība notiek pašvaldības organizētu publisku pasākumu laikā;

12.1..8. skolēnu mācību uzņēmumi;

 12.1.9. persona, kura nodarbojas ar sabiedriskā ēdināšanas pakalpojuma sniegšanu vietā, kas tiek iekārtota ar piesaisti pastāvīgajai sabiedriskās ēdināšanas sniegšanas vietai;

12.1.10. kuras pašvaldība rakstveidā ir uzaicinājusi nodrošināt sabiedriskās ēdināšanas pakalpojumus pašvaldības rīkoto publisko pasākumu laikā;

12.1.11. fiziskās personas un komersanti, ja ielu tirdzniecība paredzēta pasākumos Alūksnes novada pagastos.

**2. SIA “PĒTERSĪLIS” iesnieguma izskatīšana**

M.KOVAĻENKO iepazīstina ar SIA “PĒTERSĪLIS” 28.02.2025. iesniegumu ar lūgumu tirdzniecības vietas atļauju tirdzniecībai Brūža ielā 7, Alūksnē martā saskaņā ar Alūksnes novada Kultūras centra pasākumu plānu. Paskaidro, ka nepieciešams izsniegt ir tikai saskaņojumu alkoholisko dzērienu tirdzniecībai izlejamā veidā, jo tirdzniecības atļauja ir iegūta izsoles kārtībā un noslēgts telpu nomas līgums

Atklāti balsojot: “par” 4; “pret” nav; “atturas” nav,

LICENCĒŠANAS KOMISIJA NOLEMJ:

Pamatojoties uz 12.05.2010. Ministru kabineta noteikumiem Nr.440 “Noteikumi par tirdzniecības veidiem, kas saskaņojami ar pašvaldību, un tirdzniecības organizēšanas kārtību”, Alūksnes novada pašvaldības 25.02.2021. saistošajiem noteikumiem Nr.6/2021 “Par tirdzniecību publiskās vietās Alūksnes novadā” un Licencēšanas komisijas nolikuma, kas apstiprināts ar Alūksnes novada domes 29.06.2023. lēmumu Nr.177 (protokols Nr.8, 9.punkts), 9.1.p.,

1.Saskaņot alkoholisko dzērienu tirdzniecību izlejamā veidā sabiedrībai ar ierobežotu atbildību “PĒTERSĪLIS” (reģistrācijas Nr.44103076804) tirdzniecības vietā Brūža ielā 7, Alūksnē, Alūksnes novadā publisku pasākumu laikā šādos datumos:

1.1. 2025. gada 1.martā;

1.2. 2025.gada 2.martā;

1.3. 2025.gada 8.martā;

1.4. 2025.gada 15.martā;

1.5. 2025.gada 16.martā;

1.6. 2025.gada 20.martā;

1.7. 2025.gada 21.martā;

1.8. 2025.gada 22.martā;

1.9. 2025.gada 27.martā;

1.10. 2025.gada 28.martā;

1.11. 2025.gada 29.martā.

Sēdes vadītāja M.KOVAĻENKO……………………………………….

Protokoliste, komisijas locekle E.BALANDE …………………………………………..

Komisijas locekle S.BĒRZIŅA ……………………………………….........

 S.RIBAKA ……………………………………………...